**Rokovnik prijave in vpisa na interdisciplinarni doktorski študijski program Humanistika in družboslovje na Akademiji za glasbo za študijsko leto 2018/2019**

Univerza v Ljubljani objavi skupno besedilo razpisa za vpis v doktorske študijske programe 3. stopnje za študijsko leto 2018/2019 in ga objavi na spletnih straneh.

Prijave na razpis za vpis, ki poteka preko portala eVŠ, se zbirajo v Referatu za doktorski študij (v nadaljevanju: RDrŠ) do petka, **24. 8. 2018**. RDrŠ posreduje prijave oddelkom in koordinatorjem področja do četrtka, **30. 8. 2018**.

Področna komisija do petka, **7. 9. 2018** s kandidati opravi razgovor o idejnem osnutku doktorske disertacije in možnosti mentoriranja ter do ponedeljka, **10. 9. 2018** odda v RDrŠ seznam kandidatov, ki izpolnjujejo pogoje za vpis. Za kandidate, ki pogojev za vpis ne izpolnjujejo, področna komisija natančno navede vzroke o zavrnitvi vpisa.

RDrŠ kandidate, ki pogoje za vpis izpolnjujejo, povabi na vpis, ostalim pa posreduje obvestilo o neizbiri.

Vpis na doktorski študij poteka **od 27. 8. 2018 (za 1. letnike od 10. 9.) do 30. 9. 2018**.

Mentor in kandidat se še **pred vpisom oz. najkasneje do 12. 10. 2018** dogovorita o vsebini in izvajalcih doktorskih seminarjev ter zunanjega izbirnega predmeta. Slednjega lahko mentor v dogovoru s kandidatom sporoči tudi naknadno, a najkasneje do vpisa študenta v 2. letnik študija.

Temeljne predmete se izbere iz nabora, pri doktorskih seminarjih se lahko pod I in II vnese poimenovanje doktorskega seminarja. Angleški prevodi navedenih predmetov se izpišejo samodejno, le pri zunanjem izbirnem predmetu ga je potrebno zapisati.

RDrŠ zbira študijske IŠP-je študentov do ponedeljka, **15. 10. 2018** in preveri njihovo ustreznost.

Na novembrskiseji **KDRŠ AG** odloča o morebitnem priznavanju obveznosti na IŠP-jih študentov ter predlaga Senatu AG v imenovanje (so)mentorje.